OzLabs/hebrew-wiki-articles huggingface dataset:
דביבון זנב-טבעת

דביבון זנב-טבעת או בסיריסקוס (שם מדעי: Bassariscus astutus) הוא מין טורף ממשפחת הראקוניים החי באמריקה הצפונית.

== מאפיינים ==
צבעו של דביבון הזנב-טבעת הוא חום בהיר עד חום, כאשר חלקו התחתון לבן. זנבו השחור מכוסה בפסים לבנים, והוא ארוך יותר מיתר גופו. עיניו גדולות ושחורות, והן מוקפות בטבעת של פרווה בהירה. הוא קטן יותר מחתול - אורכו 30 עד 42 ס"מ, ואורך זנבו - 31 עד 44 ס"מ. משקלו נע בין 0.8 ל-1.4 ק"ג. גובה הכתפיים הוא כ-16 ס"מ לערך. בפיהם ארבעים שיניים, כאשר הניבים מפותחים למדי. מפרק הקרסול של דביבון זנב-הטבעת גמיש, וביכולתו להסתובב בזווית של למעלה מ-180 מעלות. יכולת זו מסייעת לדביבון בטיפוס מהיר. זנבו מסייע לו בשמירה על שיווי משקל בהליכה במקומות צרים.

דביבון זנב-הטבעת נפוץ בקליפורניה, באורגון, באריזונה, בניו מקסיקו, בטקסס, ביוטה ובחלקים מצפון מקסיקו. הוא חי בבתי גידול סלעיים ומיוערים. ניתן למצוא דביבוני זנב-טבעת עד לגבהים של 2,900 מטרים, אולם הם נפוצים יותר בגבהים שבין פני הים לבין 1,400 מטר מעל פניו. דביבון זנב-הטבעת הוא בעל חיים לילי, יחידאי וביישן. הוא אוכל-כול, וניזון בעיקר מפירות, מגרגרים, מחרקים, מלטאות, ממכרסמים קטנים ומציפורים. דביבונים אלו משמיעים מגוון קולות, ביניהם נקישות ותקתוקים. הדביבון חי בשטח של כ-1.36 קילומטרים רבועים, נתון שעשוי להשתנות בהתאם לזמינות המזון (שטח המחיה של הזכרים לרוב גדול יותר). כמו כן, שני פרטים מאותו הזוויג לא יהיו בעלי תחומי מחייה חופפים. 

עונת הרבייה מתחילה בפברואר ומסתיימת במאי. דביבוני זנב-הטבעת מזדווגים באביב. משך ההריון נע בין 50 ל-54 ימים, במהלכם הזכר ישיג מזון עבור הנקבה. במאי - יוני הנקבה תמליט בין גור אחד לארבעה (בממוצע - שלושה) בכל המלטה. הדביבונים הנולדים יפקחו את עיניהם בגיל חודש. לאחר עשרה שבועות ייגמלו מיניקה, ולאחר ארבעה חודשים יצודו את מזונם בעצמם. הם יגיעו לבגרות מינית בגיל עשרה חודשים. הנקבה בוחרת את מקום המאורה שבה תגדל את צאצאיה, לרוב בקיע קטן, ערימת סלעים או חלל עץ. בהיוולדם, הדביבונים נמצאים במשקל של 25 גרמים בלבד. חסרי אונים, הם זקוקים לעזרת אמם. את החלק המרכזי בגידול הצאצאים לוקחת האם, שמאכילה אותם ודואגת להם. יחד עם זאת, לעיתים נצפו אבות של דביבונים צעירים משחקים עם צאצאיהם הבוגרים, כך שייתכן שגם להם יש חלק כלשהו בדאגה ובטיפול ההורי.

תוחלת חייהם של דביבוני זנב-הטבעת בבר היא שבע שנים. נקבה שחיה בשבייה הגיעה לגיל של 16 שנים.

== קישורים חיצוניים ==

* 

== תמונות ==
<gallery>
קובץ:Squaw-ringtail-28073.jpg
קובץ:Squaw-ringtail-28112.jpg
</gallery>

== הערות שוליים ==

קטגוריה:טקסונים שתוארו בידי מרטין ליכטנשטיין
קטגוריה:ראקוניים
קטגוריה:מקסיקו: יונקים
קטגוריה:ארצות הברית: יונקים
קטגוריה:בעלי חיים במדבר קולורדו
קטגוריה:בעלי חיים שתוארו ב-1830
יער אפינג

יער אפינג (באנגלית: Epping Forest) הוא יער עתיק יומין הנמצא בין העיר לונדון רבתי לבין מחוז אסקס שבאנגליה.

==גאוגרפיה==
היער מצוי במקום ככל הנראה משנת 8,000 לפני הספירה, עם תום עידן הקרח האחרון. שטחו של היער 24 קמ"ר והוא כולל שטחי עשב, ביצה, נהר, ואגמים. אורך היער 18 קילומטרים והוא משתרע בין פורסט גייט שבדרומו ועד אפינג שבצפונו. רוחב היער 4 ק"מ ממזרח למערב.
היער נמצא בין נהר לי לנהר רודינג.

==היסטוריה==
השם "יער אפינג" מופיע לראשונה במסמכים מהמאה ה-17. קודם לכן נודע היער בשם "יער ואלטהאם" (Waltham Forest) שעל שמו נקרא רובע יער ולטהאם - אחד מרבעי לונדון.
במאה ה-12 קבע הנרי הראשון בצו כי היער הוא יער מלכותי. הותר לפשוטי העם לקושש עצים ביער ולרעות בו צאן, אולם רק למלך הותר לצוד ביער.

בתקופת שושלת טיודור נהגו הנרי השמיני והמלכה אליזבת הראשונה לצוד ביער. בשנת 1543 הורה הנרי השמיני לבנות בקרבת היער מבנה בשם "גרייט סטנדינג" (Great Standing) ממנו יכול היה לראות את ציידיו. המבנה שופץ על ידי אליזבת הראשונה בשנת 1589. ניתן לראותו עד היום באזור צ'ינגפורד, והוא ידוע בשם "בקתת הצייד של המלכה אליזבת" ומשמש כמוזיאון.

בשל המחלוקת בין בעלי הקרקעות לבין רועי הצאן נחקק ב-1878 חוק יער אפינג, ונקבע כי היער מפסיק להיות יער מלכותי וזכות בית המלוכה לצוד איילים ביער בוטלה. כמו כן נאסר קישוש הענפים ביער, אולם הותר לרועי הצאן להמשיך לרעות בו.
החוק קבע כי היער יהפוך לשמורה ונאסרה הבנייה בו. ב-6 במאי 1882 ביקרה המלכה ויקטוריה ביער והכריזה כי "היער יוקדש להנאתם של תושבי הממלכה לנצח נצחים".

היער מנוהל על ידי איגוד העיר לונדון.

==שימושים ביער כיום==
חוק יער אפינג (the Epping Forest Act) נחקק על מנת לשמר את היער, אולם כשל בהגנה על בעלי החיים ביער. קודם לחקיקת החוק נהגו תושבי האזור לקושש את ענפי העצים ובכך צמרות העצים היו מדוללות ושיחים וצמחים נמוכים מסוגים רבים גדלו באזור, אולם לאחר חקיקת החוק הופסק דילול הצמרות והצמרות הסבוכות של העצים מונעות כניסת אור ומונעות אפשרות גידול של שיחים נמוכים. עדרי האיילים הגדלים ביער הוסיפו אף הם לדילול הצמחייה הנמוכה. בעבר נהגו האיילים לרעות באזורי דשא סמוכים, אולם בשל גידור היער ובנייה סביבו נאלצו האיילים להישאר בשטחי היער.
לאחרונה נעשים ניסיונות לדלל את העצים.

היער הוא השטח הפתוח הציבורי הגדול ביותר באזור לונדון, והוא למעשה שמורת הטבע הגדולה בעולם הנמצאת בקרבת עיר בירה.

==אזכורים תרבותיים של היער==
* סדרת הטלוויזיה הבריטית משנת 2005 "שבעת פלאי הטבע" מתארת יער אפינג כאחד מפלאי הטבע באזור לונדון.
* סופר האימה ג'יימס הרברט משתמש ביער אפינג כרקע לרומן "מאורה" (Lair) בו מוטנטים האוכלים חולדות והמתגוררים ביער תוקפים את בני האדם המתגוררים סביבו.
* באלבום Selling England by the Pound של להקת ג'נסיס נקראת אחת הרצועות The Battle of Epping Forest.
* בשרוול האלבום Trilogy של להקת אמרסון, לייק ופאלמר, נראים חברי הלהקה ביער בסתיו כשהם מכוסים בעלים.
* בספר ההרפתקאות "המחנה", יער אפינג הוא חלק גדול מן העלילה ומהווה את מיקומו של המחנה עליו מספר הספר.

==קישורים חיצוניים==
* 

אפינג
אפינג
אפינג
קטגוריה:לונדון: היסטוריה
אצטדיון קולומבוס קרו הישן

אצטדיון קולומבוס קרו הישן, שבעבר נקרא אצטדיון קולומבוס קרו (באנגלית: Columbus Crew Stadium) ואצטדיון מפרה (באנגלית: MAPFRE Stadium, נהגה: מַפְֿרֵה) הוא אצטדיון כדורגל בעיר קולומבוס שבאוהיו. האצטדיון נפתח ב-15 במאי 1999 במשחק בין קבוצות הכדורגל של קולומבוס קרו לניו אינגלנד רבולושן במסגרת ליגת ה-MLS. זהו האצטדיון הייעודי לכדורגל הראשון בארצות הברית, שנבנה במיוחד לכדורגל בליגת ה-MLS. האצטדיון אירח את גמר גביע ה-MLS ב-2001, את משחקי ה-ALL STAR ב-2000 וב-2005 ואת גביע העולם בכדורגל לנשים בשנת 2003. האצטדיון מכיל 19,968 מקומות ישיבה (לאירועים והופעות התפוסה יכולה להגיע גם ל-30,000).

האצטדיון נקרא בעבר על שם חברת מפרה ביטוח הספרדית ממדריד, לאחר שהחברה חתמה על הסכם חסות עם המועדון שהוכרז ב-3 במרץ 2015. זהו הסכם החסות הראשון מאז שנפתח האצטדיון, לאחר שהמועדון חיפש אחר מכירת זכויות שיום האצטדיון מאז שנפתח בשנת 1999, אך לא הצליח להגיע להסכם במשך כל השנים הללו.

כיום, האצטדיון הביתי של קבוצת קולומבוס קרו הוא Lower.com פילד.

==קישורים חיצוניים==

* 

* [http://www.stadiumguide.com/crewstadium.htm אצטדיון קולומבוס קרו] ב-StadiumGuide

קולומבוס
קטגוריה:אוהיו: אצטדיונים ומתקני ספורט
קטגוריה:קולומבוס (אוהיו)
קטגוריה:אצטדיוני גביע העולם בכדורגל נשים 2003
סטריטהאם קומון

סטריטהאם קומון (באנגלית: Streatham Common ) הוא שטח פתוח רחב באזור סטריטהאם שברובע למבת' בלונדון.

השטח היה בעבר שטח פתוח קהילתי של קהילת סטריטהאם, והחל מהמאה ה-18 שימש השטח למשחקי קריקט ציבוריים. כמו כן מצוי בשטח הציבורי גן ציבורי ויער בו גדלים עצי ארז. המדרון בקרבת היער משמש כתיאטרון פתוח בימי הקיץ.
בגן נערך מדי קיץ פסטיבל עפיפונים. זו הקבוצה הקהילתית הראשונה עם האחריות הישירה לניהול פארק למבת' כחלק מתוכנית הגנים השיתופיים. בשנת 2016 היא השתלטה על בריכת ההנעה של סטריאת'ם קומון ומנעו את סגירתה, ובשנת 2017 התחילה בעבודות שימור שוטפות בשמורת הטבע המקומית סטריאת'ם. בשנת 2018 הוחזרו לפעילות המפל וגן הזרמים.<ref></ref>

==קישורים חיצוניים==

*[http://www.reeddesign.co.uk/streatham/index.html יום העפיפונים בסטריטהאם קומון]

==הערות שוליים==

קטגוריה:למבת'
קטגוריה:לונדון: פארקים
מדהורי דיקשיט

מדהורי דיקסיט (בהינדית: माधुरी दीक्षित; נולדה ב-15 במאי 1967) היא שחקנית ודוגמנית הודית.

תחילה התפרסמה דיקסיט כדוגמנית, היא החלה לשחק רק בשנת 1988. ברבים מסרטיה, שיחקה לצד שאהרוח' ח'אן ואניל קאפור.

== קריירה ==
תפקידה הראשון היה בסרט "טאזאאב" בשנת 1988, ומאז היא משחקת בסרטי דרמה, פעולה ונוער, המשודרים במדינות אסיה, בין היתר ברוסיה ובישראל.

בין סרטיה ניתן למנות את "דבדס", "אהובתי אני שלך", "פחם בוער", "קישן וקנהיה", "אג'ה נצלה" ו"הלב" (עם אמיר ח'אן).

בשנת 2022 כיכבה בתפקיד הראשי בסדרת המסתורין "משחק התהילה" בשירות הזרמת המדיה נטפליקס.

==קישורים חיצוניים==

* 

קטגוריה:קצרמר שחקנים

קטגוריה:שחקניות קולנוע וטלוויזיה הודיות
קטגוריה:דוגמניות הודיות
קטגוריה:בוגרות אוניברסיטת מומבאי
קטגוריה:מהגרות מהודו לארצות הברית
קטגוריה:הודיות שנולדו ב-1967
קטגוריה:הודים שנולדו ב-1967
ראיי

רָאיִי סוֹאוּזָה ויירה דֶה אוליביירה (בפורטוגזית: Raí Souza Vieira de Oliveira; נולד ב-15 במאי 1965 בריבייראו פרטו, ברזיל) הוא כדורגלן עבר ברזילאי.

ראיי זכה עם נבחרת ברזיל במונדיאל 1994, אם כי ברוב משחקיה של ברזיל הוא לא שותף. ב-1992, זכה בתואר כדורגלן השנה באמריקה הדרומית. הוא שיחק בקבוצת סאו פאולו ובפריז סן-ז'רמן. בשנת 2000 הוא פרש מכדורגל. ראיי הוא אחיו הצעיר של כדורגלן נבחרת ברזיל, סוקרטס.

==קישורים חיצוניים==

קטגוריה:כדורגלני סאו פאולו
קטגוריה:כדורגלני פריז סן-ז'רמן
קטגוריה:קשרי כדורגל ברזילאים
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:זוכי פרס כדורגלן השנה באמריקה הדרומית
קטגוריה:זוכי פרס לוריוס: ספורט למטרה טובה
קטגוריה:כדורגלני קופה אמריקה 1987
קטגוריה:כדורגלני קופה אמריקה 1991
קטגוריה:כדורגלני מונדיאל 1994
קטגוריה:ברזילאים שנולדו ב-1965
פארסונס גרין

הפארק בדצמבר 2004
פארסונס גרין (באנגלית: Parsons Green) הוא פארק ציבורי ברובע האמרסמית' ופולהאם שבמערב לונדון.

שטחו של הפארק משולש, ובקצהו הצפוני ביותר נמצאת תחנת הרכבת התחתית פארסונס גרין, הקרויה על שם הפארק.

מדי שנה נערך בפארק יריד המשמש לאיסוף כספים למטרות קהילתיות.

==קישורים חיצוניים==

קטגוריה:האמרסמית' ופולהאם
קטגוריה:לונדון: פארקים
תזת צ'רץ'-טיורינג

תזת צ'רץ'-טיורינג היא סברה בסיסית במדעי המחשב, אשר הוצעה על ידי אלן טיורינג ואלונזו צ'רץ' באמצע שנות השלושים של המאה העשרים, ולפיה חישוב הנעשה במודל חישובי סביר, ניתן גם לביצוע במכונת טיורינג.

הניסוח המקורי של התזה גורס כי כל פונקציה הניתנת לחישוב (במובן טבעי אך לא מוגדר היטב מתמטית), ניתנת לחישוב גם על ידי מכונת טיורינג. "תזת צ'רץ'-טיורינג החזקה" גורסת כי כל פונקציה הניתנת לחישוב במודל חישובי סביר (במובן שאינו מוגדר בצורה מתמטית מדויקת) ניתנת לחישוב גם על ידי מכונת טיורינג הסתברותית ותוך שימוש במשאבים דומים (עד כדי פונקציה פולינומית). "תזת צ'רץ'-טיורינג הפיזיקלית" גורסת כי כל פונקציה אשר ניתנת לחישוב על ידי מערכת פיזיקלית, ניתנת לחישוב גם על ידי מכונת טיורינג הסתברותית.

כיום קיים ספק לגבי הגרסה החזקה של התזה, בעקבות התאוריה של חישוב קוונטי והאפשרות העקרונית לממשה פיזיקלית. לפיכך הוצעו גרסאות קוונטיות של התזה, בהן מכונת טיורינג (הקלאסית) מוחלפת במכונת טיורינג קוונטית.

כאמור, תזת צ'רץ' טיורינג היא סברה ולא משפט דבר העשוי להקשות על קבלתה. למעשה, התזה טוענת כי המושג "חישוב" הוא בעל משמעות אוניברסלית. למעשה, מאחר שהמתמטיקה מתעסקת בהגדרות פורמליות, ואין לנו הגדרה פורמלית אחרת לחישוב, תזת צ'רץ'-טיורינג היא ההגדרה הפורמלית של חישוב. ניתן להשתכנע בנכונות התזה עקב הנימוקים הבאים:
# המודל של מכונת טיורינג הוא מודל פשוט, אך ניתן להראות שמודלים רבים (מכונת טיורינג עם סרטים מרובים, מכונת טיורינג לא דטרמיניסטית, ווריאציות רבות אחרות) - פעולת כולן ניתנת לביצוע על ידי מכונת טיורינג רגילה. כלומר, שינויים רבים במכונת טיורינג אינם מגדילים את יכולת החישוב שלה.
# מתמטיקאים הוכיחו שקילות בין מודלים שונים של חישוב: בין תחשיב למדא של צ'רץ' לבין מכונת טיורינג ועוד.
# הוכח שניתן לחשב על ידי מכונות טיורינג כל דבר שניתן לחישוב על ידי תוכנה שמשתמשת ביכולות הבסיסיות של אסמבלי (שפת סף ששפות התכנות המודרניות מתורגמות אל אחד מהסוגים שלה) ושל שפות התכנות המודרניות. לדוגמה: מכונת טיורינג יכולה לגשת לתאים בזיכרון לפי מספר ששמור במקום מסוים בזיכרון (הדומה לשימוש במצביעים בשפות התכנות). לבצע חישובים בסיסיים, לקבוע את הפעולה או רצף הפעולות שיבוצעו ע"פ תנאי (מה ששקול לפקודת קפיצה וקפיצה מותנית באסמבלי וללולאות ומשפטי תנאי בשפות תכנות עיליות), וכן לעצור את פעולתה ולקרוא למכונת טיורינג אחרת שתפעל במקומה (באופן דומה, גם תוכנה בשפת C ושפות אחרות יכולה לקרוא לפונקציית עזר ובפרט הן יכולות לקרוא לעצמן עם קלט אחר או אפילו אותו קלט, מה ששקול ללולאה אינסופית).
# עד היום לא הוצג כל מכשיר או מכונת חישוב שמסוגל לחשב פונקציה שאינה ניתנת לחישוב על ידי מכונת טיורינג. הטענה נכונה לגבי מכונות פיזיות שנבנו או שקיימות וכן עבור מכונות תאורטיות. כלומר כל מה שניתן לחשב - ניתן להסתפק במודל הפשוט של מכונת טיורינג כדי לחשב אותו. כמו כן, ישנן פונקציות רבות שאינן ניתנות לחישוב על ידי מכונת טיורינג, אך הן אינן ניתנות לחישוב על ידי אף מכונה אחרת הידועה לנו. כלומר, כל מה שלא ניתן לחשב עם המודל הפשוט של מכונת טיורינג - לא ניתן לחשב גם באף מודל מורכב ומתוחכם יותר הידוע לנו.

==קישורים חיצוניים==
* 

קטגוריה:חישוביות
קטגוריה:אלן טיורינג

lt:Tiuringo mašina#Tiuringo tezė
פורדהאוז בן-ציסי

פורדהאוז בן-ציסי (נתן) (23 באוקטובר 1896–1979) היה מלחין ומנצח בתקופת היישוב ובימי ראשית המדינה.

==קורות חיים==
נולד בשנת 1896 נולד לשלום פריד, סופר סת"ם, ומקובל, ולפועה ציסי לבית נוסינוב, בעיירה חודורקוב, ליד קייב, באוקראינה. בתחילה למד בישיבה אך לאחר מכן רכש השכלה מוזיקלית בקונסרבטוריון הממלכתי בסנקט פטרבורג (אז פטרוגרד). עלה לארץ ישראל בשנת 1924. בשנים 1925-1929 שימש כמנצח באופרה הארצישראלית ולאחר מכן ב"תזמורת הסימפונית הארץ ישראלית". בן-ציסי היה המייסד של האורטוריה הארצישראלית, שהופיעה באורטוריות (יצירות מוזיקליות דרמטיות, המבוצעת על ידי מקהלה ותזמורת ללא משחק וללא תפאורות). באורטוריה הארץ ישראלית הושרו רוב הטקסטים בעברית והושם דגש על נושאים יהודים ותנ"כיים. לקראת המכביה הראשונה בשנת 1932 נערך נשף אמנותי גדול במסגרתו הופיעה האורטוריה הארץ ישראלית בניצוחו של בן-ציסי במחרוזת שירי גבורה יהודית ובהם שיר הניצחון מתוך "יהודה המכבי" מאת הנדל.

משנת 1929 היה בן-ציסי המנצח על התזמורת שליוותה את הצגות תיאטרון הבימה והלחין מוזיקה לעשרות מהצגות הבימה.

משנות השלושים ועד לשנות השישים שימש בן-ציסי כמנהל המוזיקלי והמנצח הראשי של הבימה.
נשא לאשה את אסתר בת שמואל ברבדה. לשניים נולדו שתי בנות - פועה ושולמית. בתו, שולמית אלקלעי, הייתה כנרת בתזמורת הפילהרמונית הישראלית.

פורדהאוז בן-ציסי נפטר בשנת 1979.

שם המשפחה פורדהאוז, אשר משלב מסוים בחייו הזדהה בו כשמו הראשון, מאוד ייחודי בנוף הישראלי. המקור מתייחס לתקופה שבה היה נהוג לגבות דמי חסות לתשלום על שירותים. שם המשפחה מורכב מהשם האוז (בית) ופורד שהוא עיוות של "פיורד" -לפני שנחצבה מנהרה, הצטרכו הנהגים לבחור בין דרך מפותלת בהרים לבין שיִט במעבורת החוצה פיורד ולשם כך הצטרכו לעבור בבית גובה המס ומשם נובע השם פורדהאוז.

==לקריאה נוספת==
[[לוחית זיכרון על ביתם של פורדהאוז בן-ציסי ושחקני הבימה יעקב אביטל וחיים אמיתי ברח' פרוג 25 בתל אביב]]
* משה גורלי, 'המנצח פורדהאוז בן-ציסי והאורטוריה הארצישראלית', תצליל 7, 13 (תשל"ג 1973).

==קישורים חיצוניים==

* 
* 

* 

קטגוריה:מוזיקאים יהודים רוסים
קטגוריה:מנצחים ישראלים
קטגוריה:מלחינים ישראלים
קטגוריה:אנשי העלייה הרביעית
קטגוריה:מנצחי מקהלות ישראלים
קטגוריה:מנצחים ביישוב
קטגוריה:מוזיקאים ביישוב
קטגוריה:ישראלים שנולדו ב-1896
קטגוריה:ישראלים שנפטרו ב-1979
נוקדנות

נוֹקְדָנוּת (או בגרסת הסלנג נִיטְפּוּק, מהמקבילה האנגלית Nitpicking שפירושה פליית ביצי כינים), היא קפדנות יתרה, הכוללת היטפלות לפרטים קטנים וחסרי חשיבות. בקרב דוברי עברית מקובלים הביטויים "לדקדק בקטנות" ו"דקדקנות יתר" לתיאור התנהגות זו.

יש הרואים בנוקדנות מעשה שלילי, שכן היא מהווה התמקדות בטפל. לעומתם יש רבים הנהנים מנוקדנות ואף קיימים אתרי אינטרנט העוסקים בכך.

==נוקדנות בענייני לשון==

נוקדנות בענייני לשון היא תיקון של שגיאות קלות כדוגמת בלבול בין סימני ניקוד, קיום דגש קל או היעדרו, וכן הלאה.

נוקדנות כזאת קיימת מקדמת דנא. דוגמה לכך מופיעה בתוספתא, המציינת בעניין זימון: . ואגב, אכן נהוג כיום שהאשכנזים והספרדים אומרים "נברך" והתימנים אומרים "ברכו".

בקריאת התורה נהוג להעיר על טעויות ואף להחזיר את בעל הקורא. וכך פוסק השולחן ערוך: . אולם לדעת הרמ"א אין להחזיר על טעויות שאינן משנות את משמעות המילה. נהוג למנות לבעל הקורא אדם שיתקן אותו הנקרא "סומך".

בימינו קיימות גישות שונות בנוגע ללגיטימיות של נוקדנות. הבלשן יצחק אבינרי כלל בספרו "יד הלשון" מאמר ארוך שכותרתו "חרמות יתרות", שבו הוא יוצא נגד נוקדנות מופרזת. לשיא בגישה השוללת את הנוקדנות הגיע הבלשן גלעד צוקרמן בספרו "ישראלית שפה יפה", שבו העביר את המסר "דובר ילידי אינו טועה".

==נוקדנות בענייני סרטי קולנוע ותוכנית טלוויזיה==

נוקדנים של סרטים או סדרות טלוויזיה הם חובבים גדולים של הסדרה או הסרט אותה הם בוחנים, והנוקדנות מתבצעת על בסיס היכרות עמוקה, שמאפשרת את זיהוי השגיאות הקטנות.

נוקדנות מצביעה לעיתים על חוסר תאימות בין סרט ובין ספר שעליו הוא מבוסס, בפרט כשחוסר התאימות בא לידי ביטוי בשינויים קטנים בלבד.

דוגמאות לנוקדנות ביחס לסרטים וסדרות טלוויזיה:
*הערה על כך שניצב, הנראה להרף עין בסרט המתרחש בעת העתיקה, עונד שעון יד.
*הערה על כך שמשפט שאותו אומרת אחת הדמויות בספר הועברה לדמות אחרת בסרט המבוסס עליו.
*בפרק 4F12 של משפחת סימפסון מובאת דוגמה לניטפוק: אחת הדמויות שואלת על פרק של סדרת האנימציה האלימה "איצ'י וסקרצ'י": "בפרק 2F09 שבו איצ'י מנגן על השלד של סקרצ'י כמו קסילופון, הוא מכה את אותה הצלע פעמיים ברצף, ועם זאת, שני הצלילים שמופקים הם בבירור שונים. מה אנחנו אמורים להאמין, שזה קסילופון קסום?"

בין סדרות הטלוויזיה המנוטפקות בולטת במיוחד הסדרה "מסע בין כוכבים", ובין הסרטים - "מטריקס", "מלחמת הכוכבים" ו"שר הטבעות".

==קישורים חיצוניים==
* אוריאל פרנק, [https://lif.ac.il/wp-content/uploads/2018/01/chumrot_uriel_273.pdf חומרות, הידורים ושיבושים בלשון העברית: על תיקוני שגיאות ועל שגיאות מתקנים], מים מדליו 23-22, תשע"א-תשע"ב
* [https://web.archive.org/web/20120222142006/http://jackflannel.org/lotr/ The Nit Picker's Guide to the Lord of the Rings] - רשימה מקיפה של חריגות מהספר שנמצאו בסרט "שר הטבעות"
* [http://www.moviemistakes.com אתר המוקדש לנוקדנות של סרטי קולנוע] 

קטגוריה:התנהגות
קטגוריה:טעויות
טפטפת

טפטפת
טפטפת היא אביזר השקיה המחובר לברז המשחרר מים בטפטוף איטי. הטפטפת מהווה בסיס לשיטת ההשקיה בטפטוף, שעיקרה הזרמת מים בצינורות פלסטיים ושחרורם בטפטוף איטי ליד הצמח.

==שיטת פעולה==
הטפטפת מאטה את קצב זרימת המים על ידי העברתם במסלול ארוך. האטת מהירות הזרימה על ידי החיכוך, מאפשרת להימנע משחרור המים דרך נקבים זעירים, הנסתמים בקלות.

בטפטפות הראשונות עברו המים דרך צינוריות מחומר פלסטי שהיו כרוכות סביב צינור. לאחר מכן, השתמשו בטפטפת פלסטית יצוקה. הטפטפות היצוקות הראשונות היו מחוברות לצד הצינור הפלסטי המוליך את המים ("טפטפות צד"), ולאחר מכן יוצרו טפטפות המשולבות בצינור הפלסטי עצמו ("טפטפות קו"). טפטפות הקו הראשונות יוצרו בשנת 1965 בנפרד מן הצינור הפלסטי המוליך, ושולבו בצינור על ידי חיתוכו. לבסוף שולבו טפטפות הקו באופן אינטגרלי בצינור המעביר בתהליך ייצור אחד של הצינור והטפטפות.

היתרונות של השימוש בטפטפות (לעומת צינור עם נקבים זעירים) היו הפחתת כמות הסתימות, וחלוקת מים אחידה יותר לאורך השלוחה (צינור הטפטפת).

==המצאה ופיתוח==
ניסויים ראשונים בטפטפות בישראל נעשו על ידי יעקב מוטס, בגינת ביתו בראשון לציון. הטפטפת ושיטת ההשקיה המבוססת עליה פותחו, יוצרו והופצו על ידי המהנדס הישראלי שמחה בלאס ובנו ישעיהו מסוף שנות ה-50 עד אמצע שנות ה-60 של המאה ה-20, כאשר מערכת ההשקיה הניסיונית הראשונה הותקנה על ידם בשנת 1959.

בשנת 1966 הועברו הייצור והמשך הפיתוח וההפצה למפעל נטפים שבקיבוץ חצרים, שהיה בתחילתו בבעלות משותפת של בלאס (20%) וחצרים (80%). לאחר מכן, הוקמו מפעלי "נטפים" בקיבוצים מגל ויפתח שנכנסו לשותפות ב"נטפים". כיום נוטלת ישראל חלק מרכזי בפיתוח ובייצור הטפטפות ומערכות ההשקיה בטפטוף מיוצרות על ידי חברות רבות בישראל (החברות: נטפים, מצרפלס, שותפות של נען וקיבוץ דן בשם "נען דן מוצרי השקיה", רימוני תעשיות ופלסטרו) ובעולם. ההמצאה גרמה למהפכה עולמית בשיטות ההשקיה והדישון בחקלאות, והובילה לחיסכון במים ולהגדלת היבולים.

== ראו גם ==
* ממטרה
* השקיה
* השקיה בטפטוף
* שמחה בלאס

== לקריאה נוספת ==
* שמחה בלאס: מי מריבה ומעש, מסדה, 1973, עמ, 14–15, 330–369
* 

==קישורים חיצוניים==

* 
* 

==הערות שוליים==

קטגוריה:השקיה
קטגוריה:כלים חקלאיים
קטגוריה:ישראל: המצאות
קטגוריה:שימור מים
ארנו פנזיאס

אַרנו אלן פֶּנזיאס (באנגלית: Arno Allan Penzias; 26 באפריל 1933 – 22 בינואר 2024) היה פיזיקאי יהודי-אמריקאי, זוכה פרס נובל לפיזיקה לשנת 1978.

==ביוגרפיה==

נולד ב-1933 בעיר מינכן שבגרמניה הנאצית, ובגיל 6 נמלט משם לבריטניה במסגרת הקינדר-טרנספורטים. שישה חודשים לאחר מכן עזבו גם הוריו את גרמניה והם היגרו יחד לניו יורק ב-1940. קיבל אזרחות אמריקאית ב-1946. קיבל תואר ראשון מהסיטי קולג' של ניו יורק ב-1954, תואר שני מאוניברסיטת קולומביה ב-1958 ודוקטורט ב-1962.

הוא פיתח קולטני גלי רדיו רגישים מאוד שיועדו לתצפיות אסטרונומיות ביחד עם רוברט וילסון במעבדות בל (Bell Labs).

ב-1964, במהלך פיתוח קולט רגיש במיוחד, גילו השניים רעש שלא ידעו מה מקורו. מתחילה הם הניחו שמדובר ברעש שמקורו בגלים שנוצרים על פני כדור הארץ ובדקו את האפשרות שהרעש מגיע מהעיר ניו יורק הקרובה אבל פסלו אפשרות זו. בדיקה של הקולט הראתה שהוא היה מכוסה בלשלשת יונים (שאותה כינה פנזיאס "חומר דיאלקטרי לבן"). לאחר שהסירו את הגורם המפריע הרעש נותר כשהיה.

לאחר שפסלו כל מקור הפרעה שסברו שיכול להוות גורם לרעש, פרסמו מאמר על ממצאיהם. רעש זה נקרא לאחר מכן "קרינת רקע קוסמית" ומקובל לזהות אותו כתוצאה של המפץ הגדול. תגלית זו איששה את התאוריה בנוגע למפץ הגדול ועזרה לבסס אותה ובזכותה זכו הצמד בפרס נובל לפיזיק<nowiki/>ה.

ארנו פנזיאס היה משך שנים רבות חוקר בכיר במעבדות בל, עד לפרישתו ב 1998. בארבע עשרה השנים שקדמו לפרישתו מהמעבדות, היה ראש שטח המחקר של מעבדות בל וסגן נשיא למחקר. 

==קישורים חיצוניים==

* 
* [https://nobel.anumuseum.org.il/persona/פנזיאס-ארנו/ ארנו פנזיאס], אנשי סגולה - יהודים זוכי פרס נובל, באתר בית התפוצות
* 
*
* 

* 
* 

קטגוריה:ניו יורק: אישים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת קולומביה
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:יהודים זוכי פרסי האקדמיה הלאומית למדעים של ארצות הברית
קטגוריה:פיזיקאים יהודים אמריקאים
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה האמריקאית לאמנויות ולמדעים
קטגוריה:סגל מעבדות בל
קטגוריה:זוכי מדליית הנרי דרייפר
קטגוריה:אמריקאים שנולדו ב-1933
קטגוריה:אמריקאים שנפטרו ב-2024
דולבי דיגיטל

לוגו דולבי דיגיטל
דולבי דיגיטל (באנגלית: Dolby Digital) הוא סימן מסחר של מעבדות דולבי לאלגוריתם דחיסה מאבדת נתונים הממומש בדחיסה ופריסה בתקן AC-3, לשימוש בצליל רב ערוצי בסרטי קולנוע, בהקרנה באולמות או בהקרנה בבית, מ-DVD.

הגרסה הנפוצה של דולבי דיגיטל, המכונה "5.1 ערוצים" כוללת שישה ערוצי קול, חמישה מתוכם (קדמי ימני, קדמי שמאלי, קדמי מרכזי, אחורי ימני ואחורי שמאלי) בכל תחום השמע המקובל וערוץ אחד (סאב וופר) לתדרים נמוכים - 10 עד 120 הרץ. תקן דולבי דיגיטל תומך גם בצליל מונו וסטריאו.

דולבי דיגיטל EX הוא תקן דומה לפורמט פרו לוג'יק הישן, שבו עובד פסקול סטריאו (כלומר דו ערוצי) ליצירת של שני ערוצים נוספים - ערוץ מרכזי קדמי וערוץ מונו אחורי. EX מרחיב את תקן דולבי דיגיטל הבסיסי ליצירת צליל דמוי 6.1 או 7.1 ערוצים, אך אין בו תמיכה לערוץ שישי נפרד, אמיתי, כפי שישנה בתקן DTS-ES המתחרה.

דולבי דיגיטל סראונד EX מוסיף תמיכה בערוץ שישי, ולעיתים שביעי, לפסקול שקודד בדולבי דיגיטל (רגיל, לא EX 5.1).

דולבי דיגיטל פלוס הוא תקן קידוד מתקדם מבוסס על AC-3 שמסוגל לתמוך ב-13.1 ערוצים ותומך אחורה בחומרה קיימת.

דולבי TrueHD הוא פורמט הדור הבא של דולבי, התומך בדחיסה ללא איבוד נתונים. זהו תקן שתוכנן במיוחד לפסקול סרטים ברזולוציה גבוהה על דיסקים, ומסוגל להעביר עד שמונה ערוצי קול בקצב 96 קילוהרץ ועומק דגימה של 24 ביט - עד 18 מגה-ביט לשנייה, בהתאם ליכולות הדור הבא של DVD. פורמט זה נבחר כתקן מחייב ל-DVD בהפרדה גבוהה, ותקן אופציונלי לתקן Blu ray

==שמות מקובלים==
* דולבי דיגיטל - השם הנפוץ בציבור
* DD - ראשי תיבות
* AC-3 - התקן המגדיר את פורמט התקשורת הדיגיטלי לדולבי דיגיטל

==שימושים של דולבי דיגיטל==
פסקולים של סרטי קולנוע מכילים פסקול דולבי דיגיטל שמוקלט אופטית על סרט הצילום ברוחב 35 מילימטר. הביטים השונים מודפסים בקבוצות על הסרט, בין החורים שמנגנון הנעת הסרט נאחז בהם. חיישן CCD במכונת ההקרנה סורק את תמונת הביטים השונים ומעבד מחלץ מהתמונה את הנתונים הדיגיטליים, כרצף טורי של אותות בינאריים בתקן AC-3. רצף זה מוזן למפענח 5.1 ערוצים.

פסקול דולבי דיגיטל נמצא גם על סרטי DVD ומדיות דיגיטליות נוספות. בפורמטים אלה רצף AC-3 שזור יחד עם אות הווידאו ואותות בקרה וסינכרון.

השיטה נמצאת בשימוש ביישומים רבים שבהם יש מגבלה על רוחב הפס, כגון טלוויזיה דיגיטלית.

על פי תקן AC-3, קצב המידע המקודד המקסימלי הוא 640 קילו-ביט לשנייה. נגני DVD ביתיים בדרך כלל אינם מסוגלים לקרוא יותר מ-448 קילו-ביט לשנייה, בגלל מגבלות שמטילים היצרנים השונים. זו גם מגבלת רוחב הפס שמוגדרת לתקן AC-3 בטלוויזיה בכבלים (דיגיטלית). קונסולת המשחקים XBOX מוציאה את הקצב המקסימלי המוגדר בתקן - 640 קילו-ביט לשנייה.

חברת דולבי שותפה לפיתוח AAC, התקן העתיד להחליף את AC-3 בשימושי MPEG, שביצועיו טובים יותר אך הוא מורכב יותר.

==ראו גם==
* DTS
* SDDS

==קישורים חיצוניים==
* 

* אתר [http://www.dolby.com/ מעבדות דולבי]
* [http://liba52.sourceforge.net/ תוכנת liba52 ] - מפענח דולבי דיגיטל (קוד פתוח)
* [https://web.archive.org/web/20070818220931/http://www.atsc.org/standards.html תקני ATSC] - אתר ממנו ניתן להוריד קובץ PDF של תקן AC-3
* [http://ac3filter.sourceforge.net תוכנת AC3Filter ] - מפענח דולבי דיגיטל ל-Windows כהתקן ב-DirectShow (קוד פתוח)
* 

קטגוריה:אלקטרוניקה בידורית
קטגוריה:ארצות הברית: המצאות
משפט השלמות של גדל

משפט השלמות, אותו הוכיח קורט גדל בעבודת הדוקטורט בשנת 1929, הוא אחד המשפטים היסודיים בלוגיקה מתמטית. המשפט קושר שתיים מן הדרכים היסודיות לטיפול המתמטי במושגים של אמת ושקר, נכון ולא נכון: הנכונות של טענה בכל מודל למערכת אקסיומות, לעומת האפשרות לבנות הוכחה מתוך האקסיומות.

לפי משפט השלמות, כל טענה שהיא נכונה - בכל מודל של מערכת אקסיומות נתונה - ניתן להוכיח באופן פורמלי מתוך מערכת האקסיומות. בניסוח אחר, לכל תורה עקבית קיים מודל. הוכחת משפט השלמות היא קונסטרוקטיבית, כלומר מראה כיצד ניתן לבנות מודל זה, ומתקבל שהוא בן מנייה אם מערכת האקסיומות של התורה סופית, וגודלו אינו עולה על גודלה של מערכת האקסיומות, אחרת.

משפט הפוך למשפט השלמות הוא משפט הנאותות, שקובע כי אם ניתן להוכיח טענה כלשהי ממערכת אקסיומות נתונה, אזי טענה זו נכונה בכל מודל של מערכת זו.

גרסה פופולרית (ושגויה) של משפט האי-שלמות הראשון של גדל קובעת ש"בכל תורה קיימת טענה אמיתית שאינה ניתנת להוכחה". משפט השלמות סותר במפורש את הניסוח הזה: כל משפט שהוא אמיתי (בכל מודל), ניתן להוכחה. אכן, לפי משפט האי-שלמות קיימת בתורה (חזקה מספיק, דהיינו אריתמטית, אפקטיבית ועקבית) נוסחה שאינה ניתנת להוכחה (וגם לא לסתירה) – אבל אין זה נכון שנוסחה זו נכונה בכל מודל. אדרבא, לפי משפט השלמות, קיים מודל עקבי שבו היא נכונה, וקיים מודל עקבי שבו היא אינה נכונה.

==הוכחת שקילות הניסוחים==
כאמור, משפט השלמות קובע כי אם טענה נכונה בכל מודל של תורה כלשהי, אז ניתן להוכיח את הטענה מתוך תורה זו. נראה כי המשפט שקול לטענה כי לכל תורה עקבית קיים מודל.

בכיוון אחד, אם משפט השלמות מתקיים, ואם בשלילה קיימת תורה עקבית שאין לה מודל, אז תנאי משפט השלמות מתקיים באופן ריק עבור תורה זו: כל טענה נכונה בכל המודלים שלה (שהרי אין כאלו). ממשפט השלמות נקבל שניתן להוכיח מתורה זו כל טענה, ובפרט ניתן להוכיח בה טענה ושלילתה, ולכן היא אינה עקבית, בסתירה להנחה.

בכיוון השני, נניח כי לכל תורה עקבית יש מודל. אם נניח בשלילה כי משפט השלמות לא מתקיים, אז קיימת תורה עקבית <math>T</math> וטענה <math>\phi</math>, כך ש-<math>\phi</math> נכונה בכל המודלים של <math>T</math>, אולם <math>\phi</math> לא ניתנת להוכחה מ-<math>T</math>. ממשפט הנאותות נקבל שגם שלילתה של <math>\phi</math> אינה ניתנת להוכחה מ-<math>T</math> (כיוון ש-<math>\phi</math> עצמה מתקיימת בכל המודלים של <math>T</math>, ואנו יודעים שקיים לפחות מודל אחד כזה), ולכן אפשר להרחיב את <math>T</math> על ידי הוספת השלילה של <math>\phi</math> אליה כאקסיומה חדשה, ו-<math>T</math> עדיין תישאר עקבית. עתה, מכיוון ש-<math>\phi</math> מתקיימת בכל המודלים של <math>T</math>, אז נקבל שלתאוריה החדשה שקיבלנו אין מודלים כלל, וזו סתירה לכך שהיא עקבית.

==קישורים חיצוניים==
*

קטגוריה:ערכים שבהם תבנית בריטניקה אינה מתאימה
שלמות של גדל
בית ספר אזורי עין כרם

בית הספר האזורי חקלאי עֵין כֶּרֶם (שם קודם: בית הספר החקלאי עין כרם) הוא בית ספר תיכון חקלאי קהילתי אזורי מקיף של המועצה האזורית מטה יהודה הממוקם מערבית לשכונת עין כרם וסמוך לבית זית. 

בסמוך לבית הספר ממוקם בית הספר היסודי "עין הרים", בו לומדים תלמידים בכיתות א'-ו'.

==היסטוריה==
בית הספר החקלאי נחנך באוקטובר 1952 במשכנו הזמני במבנים ששימשו את חוות הלימוד, שהוקמה על ידי רחל ינאית בן-צבי, שהועברה לעין כרם מהשטח המפורז ממזרח לתלפיות, לאחר מלחמת העצמאות. בין מקימי המקום היה גם ד"ר נסים משיח. כפנימיות שימשו בתים שננטשו על ידי בעליהם הערבים במלחמת העצמאות. בסוף 1955, בעקבות נטישת חברי נווה אילן את קיבוצם, ביקש משרד החקלאות להעביר את בית הספר לנווה אילן, אולם העובדים סירבו ומשרד החקלאות הקים לבית הספר קמפוס בקרבת בעין כרם. בשנת 1957 סבל בית הספר ממיעוט תלמידים. בסביבות שנת 1960 הועבר בית הספר מאחריות משרד החקלאות למשרד החינוך. בשנת 2002 הועברה פנימיית כרמית לכפר ושמה הועבר לעין כרמית.

==אופי בית הספר==
בית הספר האזורי-חקלאי עין כרם הוא בית ספר על-יסודי באזור ההר של המועצה האזורית מטה יהודה, ונמצא בבעלות של משרד החינוך, תחת המינהל לחינוך התיישבותי.

בית הספר הוקם בשנת 1952 במבנים אשר שימשו את חוות הלימוד שייסדה רחל ינאית בן-צבי, בשכונת עין כרם שבירושלים, ובתקופה זו קיבל את שמו. בשנת 1960 עבר בית הספר אל משכנו הנוכחי מחוץ לעיר, והפך לכפר נוער חקלאי.

בית הספר הוא חלק ממארג חינוכי המכונה "כפר נוער" אשר מורכב משלושה גופים חינוכיים: בית ספר אזורי, פנימייה ומשק חקלאי. מרבית התלמידים משלבים לימודי חקלאות בין שלל מקצועות הלימוד, ואף ניגשים לבגרות של 5 יח"ל במקצוע מדעי זה.

תלמידיו מגיעים ממגוון יישובים: מושבים, קיבוצים שיתופיים ומתחדשים והרחבות יישוביות, והוא מוזן על ידי שני בתי ספר יסודיים: "אלון" ו"עין הרים". בנוסף ליסודיים מזינה את בית הספר גם פנימיית עין כרמית אשר סמוכה לבית הספר, שאליה מגיעים חניכים מכל רחבי הארץ.

==קישורים חיצוניים==
* 
* 
* [http://www.einkerem.org.il אתר הרשמי של בית הספר האזורי חקלאי עין כרם]
* [https://jfc.org.il/news_journal/59822-2/102301-2/ נחנך בית ספר חקלאי חדש בעין כרם, ירושלים], 1960, באתר ארכיון הסרטים הישראלי בסינמטק ירושלים

== הערות שוליים ==

קטגוריה:יישובים שהוקמו ב-1952
עין כרם
עין כרם
עין כרם
קטגוריה:מועצה אזורית מטה יהודה: מבנים
קטגוריה:מועצה אזורית מטה יהודה: חינוך
פנולפתלאין

פנולפתלאין היא תרכובת כימית שנוסחתה C<sub>20</sub>H<sub>14</sub>O<sub>4</sub>. תמיסות של פנולפתלאין משמשות פעמים רבות בטיטרציה, בשל היותן אינדיקטור pH חסר צבע בסביבה חומצית ונטרלית, המשנה את צבעו לוורוד-סגול בסביבה בסיסית. שינוי הצבע נעשה בטווח pH של 8.2-10. אם ריכוז האינדיקטור גבוה במיוחד, הוא יכול אף להראות סגול. בתמיסות בסיסיות מאוד, צבעו הוורוד של הפנולפתלאין ידהה ויהפוך חסר-צבע בשנית.

{| class="wikitable" style="margin: 1em auto 1em auto; text-align: center;"
! סוג התמיסה
| H<sub>3</sub>In<sup>+</sup> || H<sub>2</sub>In</center> || In<sup>2−</sup> || In(OH)<sup>3−</sup>
|-
! מבנה
| -
! pH
| >0 || 0−8.2 || 8.2−12.0 || <12.0
|-
! סוג התמיסה
| חומצית ביותר || חומצית עד נייטרלית || בסיסית || בסיסית ביותר
|-
! צבע
| כתום || חסר צבע || ורוד עד פוקסיה || חסר-צבע
|-
! תמונה
| ||
|}

פנולפתלאין אינו מסיס במים ולרוב מומס בכהלים למטרות ניסוי. הפנולפתאלין הוא חומצה חלשה המאבדת יוני מימן בתמיסה. מולקולות הפנולפתאלין הן חסרות-צבע, אולם, יון הפנולפתלאין הוא ורוד. כאשר מוסיפים בסיס לפנולפתאלין, התגובה מולקולה ⇌ יון נוטה לצד של היון (לפי שיווי משקל הצפוי בהתאם לעקרון לה-שטלייה), היות שיוני המימן החיוביים מתפרקים ומגיבים עם הבסיס.

==סינתזה==
פנולפתלאין מסונתז מדחיסה של חומצה פתאלית עם שתי מולקולות פנול, ומכאן שמו. תגובת הדחיסה נעשית בסביבה חומצית. הפנולפתלאין התגלה בשנת 1871 על ידי אדולף פון באייר.
Synthesis of phenolphthalein

==שימוש==
בעבר, הפנולפתלאין שימש כחומר משלשל, אך כיום הוא הוסר מהמדפים בשל חשש מהיותו גורם מסרטן.

פנולפתלאין משמש לזיהוי דם או חומרים שיש חשד כי הם מכילים דם. דגימה יבשה נלקטת, ומטפטפים מעליה מספר טיפות אלכוהול. לאחר מכן מוסיפים מספר טיפות של פנולפתלאין, ולבסוף מימן על-חמצני. אם הדגימה מכילה המוגלובין, היא תהפוך ורודה. זוהי בדיקה הפיכה לדגימה; היא אינה משנה אותה ולפיכך הדגימה יכולה לשמש בבדיקות נוספות במעבדה. הבדיקה מתאימה לדם מכל בעל חיים.

פנולפתלאין משמש ביצור צעצועים, כגון בדיו נעלם או צבע לשיער שדוהה. הדיו מעורבב עם נתרן הידרוקסידי, שמגיב עם פחמן דו-חמצני המצוי באוויר.

כמו כן, פנולפתלאין משמש כאינדיקטור לחומצות ובסיסים.

==קישורים חיצוניים==

* 

קטגוריה:אינדיקטורים
I

I (איי) היא האות התשיעית באלפבית הלטיני.

== היסטוריה ==
מקורה של האות I באות היוונית יוטא (Ι, ι).
האות ייצגה ביוונית את תנועת החיריק. בלטינית נוספה לה משמעות של העיצור יו"ד.

מקור האות היוונית באות השמית "י" אשר ייצגה את המילה יד וצוירה כמו יד של אדם.

בדומה לאות יו"ד בעברית, משמשת האות I גם באנגלית לייצג דיפתונגים (כדוגמת הצירה המלא בעברית).

== ייצוגים נוספים ==
דגל הקוד הבינלאומי של האות I]]

באלפבית פונטי האות I מיוצגת על ידי המילה "אינדיה" (India - הודו).

ב-ASCII מיוצגת האות על ידי 73 (I) ו-105 (i).

בקוד מורס מיוצגת האות על ידי שתי נקודות: ··

בכתב ברייל:
:60px

== התפתחות האות I ==
{| align="center" border="0" cellpadding="5"
|align="center" width="130px"|פרוטו שמיתפרוטו שמית 2
|align="center" width="130px"|פיניקית
|align="center" width="130px"|יוונית
|align="center" width="130px"|אטרוסקית
|align="center" width="130px"|לטינית
|-
|align="center" valign="top" width="130px"|יד פרוטו שמית (גרסה מוקדמת וגרסה מאוחרת יותר)
|align="center" valign="top" width="130px"|יו"ד פיניקית
|align="center" valign="top" width="130px"|יוטא יוונית
|align="center" valign="top" width="130px"|I אטרוסקית
|align="center" valign="top" width="130px"|I לטינית
|}

== משמעויות נוספות של האות I ==
* בביוכימיה, I מייצגת את החומר איזולאוצין.
* בכימיה, I מייצגת את היסוד יוד.
* בשפה האנגלית, האות I היא מילה בפני עצמה ומשמעותה היא גוף ראשון יחיד ("אני").
* בקוד לוחות הרישוי הבינלאומי, I מסמל כלי רכב מאיטליה.
* בקשר רדיו I מסמל את איטליה.
* במתמטיקה:
** i מסמל מספר מדומה (השורש הריבועי של המספר 1-).
** I מסמל את רצף כל המספרים הממשיים בין 0 ל־1.
** I מסמל את מטריצת היחידה.
* בפיזיקה ובאלקטרוניקה, I מסמל זרם חשמלי.
** בפיזיקה, I מסמל גם מומנט התמד.
* בספרות רומיות, I מסמל את הספרה 1.
** במוזיקה, האות I משמשת כספרה רומית, המייצגת את הטוניקה – בין אם מדובר בדרגה, באקורד או בפונקציה הטונאלית – המז'ורית (I) או המינורית (i).

==קישורים חיצוניים==

* 

קטגוריה:אלפבית לטיני
קטגוריה:1 (מספר)
קובלט כלוריד

{| border="1" cellpadding="2" cellspacing="0" style="width:235px;float:left;margin-right:1em;"
|- colspan=2 align=center
|-
!colspan="4" align=center bgcolor="pink"|
קובלט כלוריד
|-
|align="center" colspan="2" -
!colspan="4" align=center bgcolor="pink"|
כללי
|-
|נוסחה כימית
|CoCl<sub>2</sub>
|-
|שמות אחרים
|קובלט דוכלוריד
|-
|מסה מולרית
|אנהידריד 129.84 g/mol
הידראט 237.93 g/mol
|-
|מראה
|הידראט אדום; אנהידריד כחול
|-
|מספר CAS
|[7646-79-9] (אנהידריד)
|-
!colspan="2" align="center" bgcolor="pink"|
פיזי
|-
|נקודת התכה
|735 C°
|-
|נקודת רתיחה
| 1,049 C°
|-
|צפיפות
|3.356 g/cm <sup>3</sup>
|-
|}

קובלט כלוריד (CoCl<sub>2</sub>) הוא חומר היגרוסקופי (סופח מים מהאוויר). קובלט כלוריד הוא אינדיקטור להמצאות מים. כאשר הוא יבש הוא בצבע כחול וכשהוא רטוב הוא ורוד. תכונה זו מנוצלת באמצעות השימוש בנייר קובלט כלוריד, הנייר הוא אינדיקטור ללחות ולמים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אינדיקטורים
קטגוריה:כלורידים
J

J (באנגלית: Jay [גֵּ'יי]; בספרדית: Jota [חוֹטָא]) היא האות העשירית באלפבית הלטיני, והאחרונה שהוספה לאלפבית מבחינה היסטורית. מבחינה פונולוגית, האות J מייצגת באנגלית עיצור בתר-מכתשי, מחוכך שורק, קולי (/IPA: /dʒ), ובשפות כמו צרפתית, האות מייצגת עיצור בתר-מכתשי, חוכך שורק, קולי (/IPA: /ʒ).

== היסטוריה ==
בעבר היה הסימן J הייצוג של האות הגדולה (אות המשמשת בראשית משפט) I. רק במאה ה-16 קבע פטרוס רמוס כי יש הבדל בין האותיות.

בשפה הצרפתית נהגית האות כ-ז' גרושה (כמו ז'אן ולז'אן או ז'ואיף-Juif), באנגלית התפתחה הגייה שונה לאות והיא נהגית כיום כ-ג' גרושה (כמו גּ'וּ - Jew, פרט למילים שמקורן בשפות זרות ואז ההגייה תהיה לעיתים כבשפת המקור). בשפות גרמאניות ובשפות סלאביות נותר צליל האות כ-"י" בדומה לאות I (כמו יוּדֶּה - Jude). בשפה הספרדית מייצגת האות את הצליל "כ" רפה או "ח" (כמו חֶסוּס - Jesús).

== ייצוגים נוספים ==
דגל הסימון הבינלאומי הימי של האות J]]
* באלפבית פונטי מיוצגת האות על ידי המילה "ג'ולייט" (Juliet).
* ב-ASCII מיוצגת האות על ידי 74 (J) ו-106 (j).
* בקוד מורס מיוצגת האות על ידי נקודה ושלושה קווים: · - - -
* התעתיק מאנגלית לעברית לאות J הוא ג' גרושה, אך פעם היו כאלו שנהגו לתעתק את ה-J כ-י' גרושה.
* בסימון בדגלי קוד הדגל שמייצג J מחולק לשלישים, העליון והתחתון כחולים והאמצעי לבן.
* בברייל מיוצגת האות כך:
:60px

== התפתחות האות J ==
{| align="center" border="0" cellpadding="5"
|- align="center"
| width="130px" | פרוטו שמי
| width="130px" | פיניקי
| width="130px" | יווני
| width="130px" | אטרוסקי
| width="130px" | לטיני I
| width="130px" | לטיני J
| width="130px" | לטיני J
|- align="center" valign="top"
| width="130px" | יד פרוטו שמית
| width="130px" | יוד פיניקית
| width="130px" | יוטא יוונית
| width="130px" | I אטרוסקית
| width="130px" | I לטינית
| width="130px" | J לטינית
| width="130px" | Jj מודרני
|}

== משמעויות נוספות של האות J ==
* האות J מסמלת את היחידה ג'ול, המשמשת למדידת אנרגיה.
* האות J מסמלת בפיזיקה מתקף ולעיתים גם תנע זוויתי.
* בהנדסה מסמלת האות j את המספר המדומה (השורש הריבועי של המספר 1-), המסומן במתמטיקה כ-"i".
* האות מסמלת את החלקיק ג'יי/פסי-מזון.
* בתיאורית המקורות המקראית מסמלת האות J את המקור היהוויסטי.
* האות הראשונה של המילה: Jude - יהודי בגרמנית. ב-5 באוקטובר 1938, קבעו שלטונות גרמניה הנאצית כי דרכונים של יהודים אזרחי המדינה יוטבעו ב-J רבתי בדיו אדומה, לפי דרישת שווייץ.
* האות המסוגננת "J" מסמלת לעיתים את קלף הג'וקר בחפיסת הקלפים. וJ רגילה מסמלת את הנסיך בחפיסת הקלפים.
* האות J מסמלת את יפן בקוד לוחיות הרישוי הבינלאומי.
* יש הנוהגים לסמן פרצופון מחייך באות J.

==קישורים חיצוניים==

* 

קטגוריה:אלפבית לטיני
כפר הנוער קריית יערים

300x300 פיקסלים
כפר הנוער קריית יערים הוא כפר נוער הנמצא באזור ירושלים בקרבת היישוב קריית יערים מצפון לאבו גוש. הוא מאכלס כ-90 נערים ונערות בגילאים 12-18. הכפר מאופיין בקבוצות וכיתות קטנות (עד 16 נערים בקבוצת גיל).
כפר הנוער נוסד ב-1952 בתרומת יהודי שווייץ ובסיוע הסוכנות היהודית. נכון לשנת 2016, הכפר מאוכלס בעיקר בנוער מאזורי מצוקה מכל רחבי הארץ, נוער בסיכון וכן עולים חדשים, בעיקר מאתיופיה וברית המועצות לשעבר.

בשנים 1954-1959 ניהל את הכפר ישראל כץ, לימים שר בממשלות ישראל.

כיום מתנהל בכפר בית ספר תיכון שש-שנתי ובו מגמות לימוד שונות, בין השאר: עיצוב, תקשוב, קולנוע וחקלאות. בבית הספר כיתות חכמות-למידה מתנהלת עם אייפד ולפ טופ מול לוחות חכמים מגמות לימוד מגוונות: תקשורת, אומנויות העיצוב, תקשוב - מסלול בגרות טכנולוגי הכולל 14 יחידות לימוד והתנסות בלמידה טכנולוגית במכללה. בכפר הנוער קיימת פנימייה בה ישנן שש קבוצות על פי גיל. לכל קבוצה יש שני מדריכים (לרוב מדריך ומדריכה) אשר מלווים את הנערים במשך כל היום. בני הנוער מועסקים בכפר בפעילויות אחר צהריים שונות כמו רכיבה על סוסים, מוזיקה, צילום, צורפות, עריכת וידאו, ספורט, קבוצת כדורגל בשיתוף "הפועל קטמון" ועוד. סגל הכפר כולל מדריכים, רכזים, עובדים סוציאליים, פסיכולוגים, צעירי שנת שירות ומורות חיילות. בשנת הלימודים תשע"ו הוקם בכפר משק חקלאי הכולל פינת חי עשירה בחיות שונות וכן גינות אורגניות. הכפר מכוון את הילדים לשאוף לתעודת בגרות מלאה, או תעודת בגרות טכנולוגית.

בנוסף, בכפר פועלת שלוחה של מכינת "קול עמי", מכינת קדם צבאית חצי שנתית לעמיות יהודית ומנהיגות, במכינה לומדים יהודים בגילי 18-19 לפי גיוס/מכללה מישראל ומהיהדות התפוצות (בעיקר אוסטרליה) אשר מעמיקים את הידע שלהם בחברה הישראלית, יהדות ומבצעים הכנה לצה"ל.

== קישורים חיצוניים ==
* 

* [http://www.jewishagency.org/JewishAgency/Hebrew/Israel/NextGeneration/YouthAliyah/Yearim כפר הנוער קריית יערים], באתר הסוכנות היהודית

==הערות שוליים==

קטגוריה:יישובים שהוקמו ב-1952
קריית יערים
קטגוריה:מועצה אזורית מטה יהודה: חינוך
קטגוריה:מפעלי הסוכנות היהודית
קטגוריה:קריית יערים
ארתור אדוארד וייט

ארתור אדוארד וייט בראשית שנות ה-80 של המאה ה-19

ארתור אדוארד וייט (באנגלית: Arthur Edward Waite; 2 באוקטובר 1857 – 19 במאי 1942) היה מיסטיקן ושותף ביצירת חפיסת קלפי הטארוט הפופולרית, ה"ריידר-וייט-סמית".

== ביוגרפיה ==
וייט נולד באמריקה וגדל באנגליה. הוא הצטרף למסדר השחר המוזהב בשנת 1891, ולמסדר צלב הוורד של אנגליה ("Societas Rosicruciana in Anglia") ב-1902. מסדר השחר המוזהב סבל ממריבות פנימיות רבות, והדבר הוביל לעזיבתו של וייט בשנת 1914. שנה לאחר מכן וייט הקים את "אחוות צלב הוורד" (Fellowship of the Rosy Cross), אותו עזב בסביבות שנת 1924 ועבר למסדר המרטיניסטי<ref></ref>.

וייט היה סופר פורה בתחום המיסטיקה. הוא גם תרגם והוציא מחדש מספר יצירות מיסטיות ואלכימיות חשובות.

וייט מוכר בעיקר כשותף ביצירת חפיסת הטארוט הפופולרית, הריידר-וייט-סמית וספרה הנלווה (Pictorial Key to the Tarot). החפיסה מפורסמת כאחת החפיסות הראשונות שאיירה את כל 78 הקלפים, ולא רק את "הארקנה הגדולה" (ראו ערך "קלפי טארוט"). פמלה קולמן סמית, חברת שחר הזהב ערכה את איורי הקלפים, ואלה הוצאו לאור לראשונה ב-1910.

==ראו גם==
* מיסטיקה
* קלפי טארוט

==לקריאה נוספת==
<div style="direction: ltr;">
Waite, Edward. Inner and Outer Order Initiations of the Holy Order of the Golden Dawn. (Canada:Burnaby, 2005) .
</div>

==קישורים חיצוניים==

* 
* 
* 
<div class="mw-content-ltr">
* [http://autorbis.net/tarot/biography/tarot-history-researchers/arthur-edward-waite.html Short Biography]
* [http://www.mastermason.com/luxocculta/waite.htm "The Masonic Career of A.E. Waite"], AQC Vol 99 1986
* [https://web.archive.org/web/20080817004952/http://www.waitegenealogy.org/FamilyGroups/aewaite.htm Genealogy and links]
* [http://www.archive.org/search.php?query=creator%3AArthur%20Edward%20Waite%20AND%20mediatype%3Atexts Works by Arthur Edward Waite] at Internet Archive (scanned books original editions color illustrated)
* [http://www.sacred-texts.com/cat/srchauth.htm?search_str=waite Works by Arthur Edward Waite] at sacred-texts.com (plain text and HTML)
</div>

==הערות שוליים==

קטגוריה:בריטים חברי הבונים החופשיים
קטגוריה:מיסטיקנים
קטגוריה:ניו יורק: אישים
קטגוריה:סופרים בריטים
קטגוריה:בריטים שנולדו ב-1857
קטגוריה:אמריקאים שנולדו ב-1857
קטגוריה:בריטים שנפטרו ב-1942
קטגוריה:אמריקאים שנפטרו ב-1942
שפיר

שָׁפִיר הוא מושב באזור השפלה בקרבת באר טוביה השייך למועצה אזורית שפיר.

== היסטוריה ==
היישוב הוקם על אדמות הכפר הערבי אלסואפיר אלשרקיה שחרב במלחמת העצמאות. נקרא על שם היישוב המקראי שפיר המוזכר בתנ"ך: 

המושב הוקם בעיקר על ידי ניצולי שואה.

המושב הוא אחד ממושבי הפועל המזרחי. באפריל 1954 נערכו תקיפות פדאיון באזור ומספר חברי היישוב נפגעו.

במושב יש כ-200 משפחות כולל משפחות המתגוררות בהרחבה של המושב. חברי המקום מתפרנסים מרפתות לחלב, מטעים, גידולי שדה ועבודת חוץ.

במושב חיים דתיים לצד חילונים. 

בעבר רב היישוב היה הרב אחימאיר קלה. כיום רב המושב שפיר הוא הרב נריה כהן.

==קישורים חיצוניים==

* 
* [https://www.shaffir.org.il/שפיר/ שפיר], באתר מועצה אזורית שפיר
* [https://shafir.localtimeline.com/index.php?lang=he# מושב שפיר - סיפור מקומי], ארכיון קהילתי המתאר את התפתחות שפיר על גבי ציר זמן
* 

==הערות שוליים==

קטגוריה:יישובים שהוקמו ב-1949
קטגוריה:מושבים
קטגוריה:יישובים דתיים בישראל
מועצה אזורית שפיר


מועצה אזורית שפיר היא מועצה אזורית במחוז הדרום בקרבת הערים קריית גת וקריית מלאכי. כל יישובי המועצה, 14 בסך הכול, הם יישובים דתיים המשתייכים לתנועת הפועל המזרחי ובני עקיבא.

==גאוגרפיה==
המועצה גובלת בצפון במועצה אזורית באר טוביה, במזרח במועצה אזורית יואב ובקריית גת, בדרום במועצה אזורית לכיש ובמערב במועצה אזורית חוף אשקלון, מועצה אזורית יואב ומועצה אזורית לכיש. המועצה כוללת:
*בחלקה הצפוני – קבוצה של ארבעה יישובים דתיים על כביש 3 ממערב לקריית מלאכי: משואות יצחק, שפיר, עין צורים ומרכז שפירא;
*במרכז – חמישה יישובים דתיים (חלקם חרדיים) ממערב לכביש 40 ומצפון לכביש 35: רווחה, אלומה, קוממיות, זבדיאל וזרחיה;
*בחלקה הדרומי – חמישה יישובים דתיים בחבל לכיש, מדרום לקריית גת: איתן, עוזה, שלווה, נועם ואבן שמואל שהוכללו במועצה בגלל רצון התושבים של אותם יישובים להכלל במועצה דתית.

==היסטוריה==
המועצה הוקמה בספטמבר 1950 עבור היישובים הדתיים באזור שפיר. אלו כללו אז את משואות יצחק, שפיר, עין צורים ופלוג'ה 2.

עם הקמתו, הוכלל במועצה המושב מנוחה, אך עם הקמת מועצה אזורית לכיש הוא הועבר לתחומו.

בשנתיים הראשונות לקיום המועצה, מונה לכהן בראשה אהרן מאיר. ראש המועצה הנבחר הראשון היה משה מושקוביץ שכיהן בתפקיד משנת 1952, במשך קרוב ל-30 שנה. אחריו, מ-1981 עד 1994 כיהן כראש המועצה משה אברהמי ממושב זרחיה, שהוחלף על ידי עמוס מגידיש באוגוסט 1994. מ-2002 עד 2018 כיהן בראשות המועצה אשר אברג'ל. בשנת 2018 נבחר לראשות המועצה אדיר נעמן עם 47% מהקולות.

המועצה קרויה על שם העיר המקראית שפיר.

קיימות תוכניות להקמת עיר חרדית בשם שפיר, המתכוננת לקום בשטח המועצה – בסמוך לצומת פלוגות, ממערב לקריית גת.

==נתונים סטטיסטיים==

== יישובי המועצה ==
{| class="wikitable sortable" style="text-align:center;"
!מספר
!צורת היישוב
!יישוב
!שנת הקמה
|-
| 1
| יישוב קהילתי
| אבן שמואל
|
|-
| 2
| מושב
| איתן
|
|-
| 3
| יישוב קהילתי
| אלומה
|
|-
| 4
| מושב
| זבדיאל
|
|-
| 5
| מושב
| זרחיה
|
|-
| 6
| יישוב קהילתי
| מרכז שפירא
|
|-
| 7
| מושב
| משואות יצחק
|
|-
| 8
| מושב
| נועם
|
|-
| 9
| מושב
| עוזה
|
|-
| 10
| קיבוץ
| עין צורים
|
|-
| 11
| מושב
| קוממיות
|
|-
| 12
| מושב
| רווחה
|
|-
| 13
| מושב
| שלווה
|
|-
| 14
| מושב
| שפיר
|
|}

== ראשי המועצה ==
* אהרן מאיר ממשואות יצחק – 1950–1952
* משה מושקוביץ ממשואות יצחק – 1952–1981
* משה אברהמי מזרחיה – 1981–1994
* עמוס מגידיש משלווה – 1994–2002
* אשר אברג'ל ממרכז שפירא – 2002–2018
*אדיר נעמן ממרכז שפירא – 2018–מכהן

==קישורים חיצוניים==

* [http://www.shaffir.org.il אתר המועצה האזורית]
* 

==הערות שוליים==

*
קטגוריה:יישובים שהוקמו ב-1950
סרקומה

סרקומה או בשרומת היא גידול ממאיר שמקורו ברקמת חיבור.

הגידול יכול להופיע בכל חלק בגוף ולהתפתח מכל רקמת חיבור. נהוג להפריד בין סרקומה מרקמה רכה כמו סרקומה של השריר (ליומיוסרקומה/רבדומיוסרקומה), השומן (ליפוסרקומה, בעברית: בשרומת שומנית) וכלי הדם (אנגיוסרקומה), לסרקומה של רקמה קשה כמו סרקומה של העצם (אוסטאוסרקומה, בעברית: בשרומת גרמית) או הסחוס (כונדרוסרקומה). בניגוד לגידולים מסוג קרצינומה (גידולים סרטניים ממקור אפיתליאלי) המתאפיינים בתכונות פיזיולוגיות דומות לאיבר במקור, גידולי סרקומה אינם מקבלים את תכונות איבר המקור, תכונה זאת עלולה לעורר קשיים באבחון הגידול הראשוני.

סרקומה מהווה כאחוז אחד מכלל הגידולים הסרטניים.
==קישורים חיצוניים==

* 

קטגוריה:גידולים סרטניים
הפועל בית שאן

הפועל עירוני בית שאן מסילות היא קבוצת כדורגל ישראלית מהעיר בית שאן, המתמודדת בליגה א' צפון. הקבוצה השתתפה בשנות ה-90 בליגה הבכירה.

==היסטוריה==
הקבוצה נוסדה בשנת 1953 על ידי דוד זילברט. בתחילת דרכה נקראה הקבוצה הפועל בית שאן/שדה נחום, מפני שהחליפה את הפועל שדה נחום בליגה ב', שהייתה על סף פירוק. הקבוצה שיחקה בליגה ב' עד שנות ה-70, אז עלתה לליגה הארצית (הליגה השנייה אז), בהנהגתם של אבא גינדין, הלל קפלן ואלישע לוי.

ב-1984, עם עזיבתו של אלישע לוי, חזרה הקבוצה לליגות הנמוכות, אך כשלוי חזר לאמן אותה בעונת 1989/1990 שבה לליגות הבכירות, בהנהגתם של שחקנים מקומיים כמו איתן טייב, מאיר כהן ושמעון דנן.

בעונת 1993/1994 עשתה הקבוצה היסטוריה, והעפילה לראשונה בתולדותיה לליגה הבכירה. הקבוצה הצליחה לשרוד בליגה 5 עונות. בעונת 1994/1995 נעשה על הקבוצה סרט תיעודי, המתאר את מאמצי ההישארות שלה בליגה הבכירה. "בית שאן: סרט מלחמה" שזכה בפרס אופיר לסרט התיעודי הטוב ביותר לשנת 1996.

בעונת 1997/1998 נאבקו על האליפות בית"ר ירושלים והפועל תל אביב. במחזור הלפני אחרון של העונה, בית"ר שיחקה נגד הפועל בית שאן באצטדיון קריית אליעזר (המשטרה אילצה את הפועל בית שאן להעביר את המשחק לקריית אליעזר כיוון שמגרשה הביתי של בית שאן לא היה יכול להכיל את הכמות הגדולה של אוהדי בית"ר שהייתה צפויה להגיע). בית"ר הוליכה בתוצאה 2–1 במחצית השנייה, אך בדקה ה-86 כבש אלמוג חזן את שער השוויון שהוריד את בית"ר זמנית למקום השני בטבלה. בדקה ה-93, בתוספת הזמן של המשחק, כבשה בית"ר את שער הניצחון מרגליו של אישטוון פישונט. טענות קשות הוטחו כלפי הקבוצה ובעיקר כלפי שחקנה, איתן טייב, מפני שלפני הקרן האחרונה של בית"ר, במצב של 2–2, קשר השחקן את שרוכיו. אמנם הוא הספיק לקום לפני חידוש המשחק, אך זה לא מנע את הביקורות כלפיו. טייב וקבוצתו נחשדו בהטיית תוצאת המשחק, אך לא הוענשו מחמת הספק, ומפני שנמצאו דוברי אמת לאחר בדיקת פוליגרף. אוהדי הפועל תל אביב נטרו טינה במשך שנים להפועל בית שאן על משחק זה. פרשה זו ידועה בשם "משחק השרוכים".

מאז אותה עונה החלה הקבוצה להידרדר. בסיום עונת 2006 ירדה הקבוצה לליגה ב' והשלימה ירידה של ארבע ליגות בשמונה שנים.

בסוף אוגוסט 2006 התפרקה הקבוצה, וארבע שנים לאחר מכן, הוקמה הקבוצה "הפועל בית שאן מסילות", ממשיכת דרכה של הפועל בית שאן המקורית.

בסיום עונת 2012/13 העפילה הקבוצה לליגה א'.

את עונת 2016/17 סיימה הקבוצה במקום החמישי והעפילה לפלייאוף העלייה לליגה הלאומית, אך הודחה לאחר הפסד להפועל רובי שפירא חיפה בחצי גמר.

שנה לאחר מכן נשרה הקבוצה לליגה ב' לאחר שסיימה את העונה במקום הלפני האחרון.

בסוף עונת 2023/24 הקבוצה עלתה לליגה א'

==אצטדיון==
הקבוצה משחקת באצטדיון בבית שאן (בצפון-מזרח העיר) שהכיל 4,800 מקומות ונבנה בשנות ה-90. את יציע האצטדיון שממוקם בצד המערבי תכנן האדריכל דני קידר שתכנן גם את אצטדיון עילוט ואת אצטדיון טוטו עכו. צפונית לאצטדיון קיים מגרש אימונים של הקבוצה וקבוצת הנוער. כעת הקהל מושב רק ביציע המערבי שמכיל 3,000 מקומות ישיבה.

==שחקני עבר בקבוצה==

==לקריאה נוספת==
*זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 261 - 262, הוצאת ישראגול, 2011

==קישורים חיצוניים==

== הערות שוליים ==

*
קטגוריה:קבוצות כדורגל ישראליות
קטגוריה:קבוצות כדורגל ששיחקו בליגה הבכירה בישראל
בית שאן
קטגוריה:קבוצות כדורגל שהוקמו ב-1953
קטגוריה:קבוצות כדורגל שהוקמו ב-2009
שלווה (מושב)

תצלום אווירי מושב שלווה 2022
צילום אוויר של מושב שלווה

שלווה (שַׁלְוָה) הוא מושב ציוני דתי באזור דרום השפלה בקרבת העיר קריית גת מיסודה של תנועת הפועל המזרחי השייך למועצה אזורית שפיר.

משמעות שם המושב – שלווה ורוגע. מקור השם מפסוק מספר תהילים "יהי שלום בחילך שלווה בארמנותייך...".

תושבי היישוב הם דתיים לאומיים או מסורתיים. רובם הגיעו מלוב, וחלקם הקטן מתוניס.

לאורך שנות קיומו התפרנסו רוב תושבי המקום מחקלאות, אך עם היחלשות ענף החקלאות באזור, נטשו רובם את התחום. בשנים האחרונות הוקם הרחבה למושב של משפחות מחוץ ומבני המושב.

במושב קיימים מגוון מוסדות ציבור כגון בית כנסת, כולל אברכים "שלווה בארמנותייך", מקווה טהרה, גן ילדים רב-גילאי, וסניף בני עקיבא.

רבה הראשון ומייסד המושב, היה הרב גבריאל מגידיש עד לפטירתו בשנת 1997. בשנת 2003 התמנה הרב דוד זנו לרב המושב. 

==קישורים חיצוניים==

==הערות שוליים==

קטגוריה:יישובים שהוקמו ב-1952
קטגוריה:מושבים
קטגוריה:יישובים דתיים בישראל
רווחה (מושב)

רווחה (רְוָחָה) הוא מושב באזור דרום השפלה, בקרבת קריית גת השייך למועצה אזורית שפיר.

היישוב הוקם באמצע 1953 על ידי עולים מכורדיסטן ורוב תושביו נמנים עם הציונות הדתית.

שם היישוב-סמלי ומסמל נחת. קודם לכן נקרא היישוב זבדיאל ב', בשל קרבתו לזבדיאל.

==קישורים חיצוניים==

==הערות שוליים==

קטגוריה:יישובים שהוקמו ב-1953
קטגוריה:מושבים
קטגוריה:יישובים דתיים בישראל